CELEX: 62016TN0627
Language: hr
Date: 2016-08-31 00:00:00
Title: Predmet T-627/16: Tužba podnesena 31. kolovoza 2016. – Češka Republika protiv Komisije

24.10.2016   
            
            
               HR
            
            
               Službeni list Europske unije
            
            
               C 392/47
            
         Tužba podnesena 31. kolovoza 2016. – Češka Republika protiv Komisije
   (Predmet T-627/16)
   (2016/C 392/61)
   Jezik postupka: češki
   
      Stranke
   
   
      Tužitelj: Češka Republika (zastupnici: M. Smolek, J. Pavliš i J. Vláčil, u svojstvu agenata)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije (EU) 2016/1059 od 20. lipnja 2016. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (priopćeno pod brojem dokumenta C(2016) 3753) (u daljnjem tekstu: sporna odluka) u dijelu u kojem isključuje izdatke nastale za Češku Republiku u vezi s jedinstvenim plaćanjem po površini (SAPS) u ukupnom iznosu od 84 272,83 eura, u dijelu u kojem isključuje izdatke nastale za Češku Republiku u vezi s ulaganjem u sektoru vina u ukupnom iznosu od 636 516,20 eura i u dijelu u kojem isključuje izdatke nastale za Češku Republiku u vezi s uvjetima višestruke sukladnosti u ukupnom iznosu od 29 485 612,55 eura;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj u vezi s programom jedinstvenih plaćanja po površini (SAPS) ističe jedan tužbeni razlog, koji se temelji na povredi članka 52. stavka 1. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike. Komisija je odlučila isključiti izdatke iz financiranja Europske unije iako nije bilo povrede prava Unije ili nacionalnog prava.
   U vezi s ulaganjem u sektor vina, tužitelj ističe jedan tužbeni razlog, koji se temelji na povredi članka 52. stavka 1. Uredbe br. 1306/2013. Komisija je odlučila isključiti izdatke iz financiranja Europske unije iako nije bilo povrede prava Unije ili nacionalnog prava.
   U vezi s uvjetima višestruke sukladnosti, tužitelj ističe dva tužbena razloga:
   
               —
            
            
               Prvi tužbeni razlog temelji se na povredi članka 52. stavka 1. Uredbe br. 1306/2013. Komisija je odlučila isključiti izdatke iz financiranja Europske unije iako nije bilo povrede prava Unije ili nacionalnog prava.
            
         
               —
            
            
               Podredno, tužitelj ističe drugi tužbeni razlog, koji se temelji na povredi članka 52. stavka 2. Uredbe br. 1306/2013. Čak i da prigovori koji se osporavaju u prvom tužbenom razlogu čine povredu prava Unije (quod non), Komisija je nepravilno ocijenila težinu te povrede i financijske štete za Uniju.